Procas

***Procas*** er en slekt av biller som hører til gruppen snutebiller (Curculionoidea). De blir regnet som en underfamilie av familien snutebiller (Curculionidae), og skiller seg på enkelte måter fra disse. De er relativt avlange og slanke, små til middelsstore snutebiller, med en lang, slank snute. Antennene er knebøyde og sitter festet nær spissen av snuten. Artene finnes gjerne på fuktige steder.

## Utseende
Små til middelsstore, avlange snutebiller. Snuten er ganske lang og krum, og de knebøyde antennene sitter festet nær spissen. På farge er de oftest mørke, brunlige, gjerne med mønster dannet av lyse skjell. **Hodet** (bortsett fra snuten) er temmelig kort og bredt, med middelsstore, flate fasettøyne. Snuten er vanligvis lengre enn hodet og brystskjoldet til sammen. Antennenes første ledd (skaftet) er gjerne omtrent like langt som resten av antennen. **Brystskjoldet** (pronotum) er omtrent så langt som bredt, med rundede sider. Oversiden er kraftig punktert og har ofte et mønster av lyse skjell. **Dekkvingene** er bredere enn brystskjoldet, med markerte skuldre, parallellsidige i de fremre tre fjerdedelene, tilspisset bakerst. De har tydelige punktrekker og vanligvis et mønster av lyse skjell som noen ganger dekker det meste av overflaten. **Beina** er middels lange og ganske kraftige. Lårene er fortykkede, vanligvis uten tenner på undersiden. Framleggene (*protibiae*) ender i en kraftig, innoverrettet pigg. Føttene er fem-leddete, men det fjerde leddet er svært lite (*pseudotetramere* føtter). Det tredje leddet er tolappet, og det ytterste leddet tynt og sigdformet.

## Levevis
Som de fleste snutebiller er de planteetere. De fleste av artene er knyttet til sumpplanter. 

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Schönherr, 1825
****** Underfamilien Erirhininae Schönherr, 1825
******* Stammen Erirhinini Schönherr, 1825
******** Slekten ***Procas*** Stephens, 1831
### Liste over artene

* *[[Procas alepensis]]* Pic, 1915
* *[[Procas alternans]]* Klima, 1934
* *[[Procas antoinei]]* Klima, 1934
* *[[Procas antoniei]]* Klima, 1934
* *[[Procas biguttatus]]* Faust, 1882
* *[[Procas bruleriei]]* Klima, 1934
* *[[Procas cottyi]]* Perris, 1864
* *[[Procas fastidiosus]]* Pic, 1904
* *[[Procas granulicollis]]* Walton, 1848
* *[[Procas lecontei]]* Bedel, 1879
* *[[Procas lethierryi]]* Chevrolat, 1860
* *[[Procas levantinus]]* Thompson, 2006
* *[[Procas maculatus]]* Klima, 1934
* *[[Procas michaelis]]* Thompson, 2006
* *[[Procas milleri]]* Pic, M., 1901
* *[[Procas minutus]]* Desbrochers, 1893
* *[[Procas picipes]]* Stephens, 1831
* *[[Procas putoni]]* Tournier, 1874
* *[[Procas pyrrhodactylus]]* Stephens, 1831
* *[[Procas rasus]]* Desbrochers, 1897
* *[[Procas rufescens]]* Klima, 1934
* *[[Procas saulcyi]]* Reiche & Saulcy, 1857
* *[[Procas semihispidus]]* Pic, M., 1901
* *[[Procas sibiricus]]* Pic, 1904
* *[[Procas siccensis]]* Normand, 1951
* *[[Procas steveni]]* Schoenherr, 1842
* *[[Procas testaceus]]* Bajtenov, 1974
* *[[Procas verberatus]]* Scudder, 1893

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
*